text: ক্বারী নাজমুল হাসান বিভিন্ন সময়ে আন্তর্জাতিক কোরআন প্রতিযোগিতায় বিজয়ী বাংলাদেশি কুরআনে হাফেজ ও ক্বারী। তিনি  আন্তর্জাতিক পবিত্র কোরআন পদক প্রাপ্ত অসংখ্য হাফেজে কুরআনদের শিক্ষক।
  
  প্রারম্ভিক জীবন 
  হাফেজ ক্বারী নাজমুল হাসান ১০ জানুয়ারি ১৯৮৪ সালে কুমিল্লা জেলার বরুড়া উপজেলার নয়নতলা গ্রামে জন্মগ্রহন করেন। তিনি মাত্র ২ বছরে পবিত্র কুরআনের ৩০ পারা মুখস্থ করতে সক্ষম হন এবং ১৭ বছর বয়সে আন্তর্জাতিক হাফেজ ও ক্বারী স্বীকৃতি পান।
  
  শিক্ষা ও কর্মজীবন 
  ক্বারী নাজমুল হাসান ঢাকার চকবাজারে অবস্থিত সাত রওজা হাফিজিয়া মাদ্রাসা থেকে হিফজ ও কিরাত সম্পন্ন করেন। এবং দুই হাজার ছয় সালে তিনি তাহফিজুল কুরআন ওয়াসসুন্নাহ মাদ্রাসা প্রতিষ্ঠা করেন। বর্তমানে তিনি এখানেই প্রতিষ্ঠাতা পরিচালক হিসেবে দায়িত্ব পালন করছেন। এ ছাড়াও তিনি বাংলাদেশ আন্তর্জাতিক ক্বারী সমিতির বর্তমান সহ-সাধারণ সম্পাদক হিসেবে দায়িত্বরত আছেন।
  
  পুরস্কার ও সম্মাননা 
  ক্বারী নাজমুল হাসান ২০১২ সালে ইরানের রাজধানী তেহরানে  অনুষ্ঠিত আন্তর্জাতিক কেরাত প্রতিযোগিতায়  ৫ম স্থান, ও ২০১৩ সালে মালয়েশিয়া আন্তর্জাতিক কেরাত প্রতিযোগিতায় ৪র্থ স্থান অর্জন করে।
  
  উল্লেখযোগ্য ছাত্র 
  হাফেজ ক্বারী নাজমুল হাসানের পবিত্র কোরআন পদক প্রাপ্ত কয়েকজন উল্লেখযোগ্য ছাত্র।
  
   হাফেজ জাকারিয়া
   হাফেজ নাজমুস সাকিব
   হাফেজ আব্দুল্লাহ আল মামুন 
   হাফেজ মুজাহিদুল ইসলাম 
   হাফেজ শিহাবুল্লাহ
  
  তথ্যসূত্র 
  
  বিষয়শ্রেণী:কুমিল্লা জেলার ব্যক্তি
  বিষয়শ্রেণী:বাংলাদেশী কুরআন মুখস্তকারী
  বিষয়শ্রেণী:পবিত্র কোরআন পদক প্রাপ্ত
  বিষয়শ্রেণী:বাংলাদেশের ক্বারী
title: নাজমুল হাসান (ক্বারী)